Ο εισερχόμενος θρησκευτικός τουρισμός στην Ελλάδα. Μελέτη περίπτωσης η Θεσσαλονίκη:
Creators: name: Αλμπάνη, Χρυσούλα Κυριάκου
Publisher: name: Aristotle University of Thessaloniki
Year: 2014
Subjects: εισερχόμενος θρησκευτικός πολιτιστικός τουρισμός
Θεσσαλονίκη
Ρωσία, Κίνα
Incoming religious cultural tourism
Thessaloniki
Russia, China

description: Ο θρησκευτικός τουρισμός αποτελεί ένα δυναμικό και ταχέως αναπτυσσόμενο τμήμα της παγκόσμιας τουριστικής αγοράς το οποίο παρουσιάζει σημαντικές προοπτικές ανάπτυξης και για τη χώρα μας, καθώς αποτελεί μια από τις πλέον ανθεκτικές μορφές τουρισμού σε περιόδους οικονομικής κρίσης. Περίπου 300 εκατομμύρια άνθρωποι ταξιδεύουν κάθε χρόνο σε θρησκευτικούς τόπους, ενώ στην παγκόσμια αγορά σχεδόν τρία δισεκατομμύρια άνθρωποι έχουν θρησκευτικές αναφορές και αποτελούν εν δυνάμει τουρίστες αυτού του είδους. Ο θρησκευτικός τουρισμός αποτελεί μια μορφή θεματικού τουρισμού στην οποία κυριαρχεί το θρησκευτικό κίνητρο, ωστόσο συνδέεται στενά με άλλες μορφές τουρισμού, όπως ο πολιτιστικός τουρισμός ή ο τουρισμός αναψυχής. Στην παρούσα Διπλωματική εργασία αρχικά επιχειρείται η εννοιολογική προσέγγιση του θρησκευτικού τουρισμού, παρουσιάζεται η ιστορική εξέλιξη του φαινομένου, ενώ ακόμη επιχειρείται η αποσαφήνιση της σχέσης μεταξύ θρησκευτικού και πολιτιστικού τουρισμού, όπως επίσης η διάκριση μεταξύ θρησκευτικού τουρισμού και προσκυνήματος. Ιδιαίτερη σημασία δίνεται στην οικονομική διάσταση της ειδικής αυτής μορφής τουρισμού και στις επιπτώσεις της στην περιφερειακή ανάπτυξη, καθώς και στην ενδογενή και αειφόρο ανάπτυξη. Στη συνέχεια αναλύονται τα διαρθρωτικά προβλήματα και οι δυνατότητες ανάπτυξης του θρησκευτικού τουρισμού στην Ελλάδα και η συμβολή του στην ανάπτυξη μειονεκτικών ή λιγότερο ευνοημένων περιοχών της χώρας. Δεδομένης της συνεχώς αυξανόμενης προσέλευσης θρησκευτικών τουριστών από χώρες του εξωτερικού στα θρησκευτικά μνημεία της χώρας μας, καθώς και του θρησκευτικού και πολιτιστικού πλούτου που χαρακτηρίζει τη Θεσσαλονίκη, η παρούσα Διπλωματική εργασία αποτελεί μια πρώτη προσπάθεια διερεύνησης των δεδομένων και των προοπτικών ανάπτυξης που παρουσιάζει ο εισερχόμενος θρησκευτικός τουρισμός στη Θεσσαλονίκη. Ειδικότερα, το ενδιαφέρον επικεντρώνεται στη μελέτη δύο σημαντικού μεγέθους αναδυόμενων τουριστικών αγορών, της Ρωσίας και της Κίνας, οι οποίες εκδηλώνουν διαφορετικές προσδοκίες από τη διοργάνωση ταξιδίων στα μνημεία θρησκευτικού και πολιτιστικού ενδιαφέροντος της χώρας μας. Η μελέτη περίπτωσης που αφορά στη δυναμική του εισερχόμενου θρησκευτικού τουρισμού στη Θεσσαλονίκη προσεγγίζεται από δευτερογενείς και από πρωτογενείς πηγές. Συγκεκριμένα από τη διεξαγωγή ποιοτικής έρευνας μέσω συνεντεύξεων βάθους με στόχο να προσδιοριστεί το προφίλ των τουριστών που επισκέπτονται τη Θεσσαλονίκη με θρησκευτικά κίνητρα αλλά και να αποτυπωθεί η εικόνα που διαμορφώνουν για την πόλη ως προορισμό θρησκευτικού τουρισμού, όπως επίσης να διερευνηθούν οι αλληλεπιδράσεις, οι δυνατότητες και οι πολιτικές ανάπτυξης του εισερχόμενου θρησκευτικού τουρισμού στην περιοχή μελέτης.
description: Religious tourism is a dynamic and rapidly growing segment of the global tourism market and presents a significant development potential for Greece, as it is one of the most enduring forms of tourism during the economic crisis. Approximately 300 million people travel to religious sites annually, while in the global market nearly three billion people have religious beliefs and are potential tourists of this type. Religious tourism is a form of special interest tourism in which the religious motive is dominant; however, it is closely linked to other forms of tourism such as cultural or leisure tourism. This Master Thesis Dissertation initially attempts a conceptual approach to religious tourism, while it also presents the historical evolution of the phenomenon and attempts to clarify the relationship between religious and cultural tourism, as well as the distinction between religious tourism and pilgrimage. Particular attention is given to the economic dimension of this special form of tourism and its impact on regional development, as well as on the endogenous and sustainable development. Afterwards, the structural problems and the development prospects of religious tourism in Greece along with its contribution to the development of deprived or disadvantaged areas of the country are analyzed. Taking into consideration the ever increasing inflow of foreign religious tourists to the religious monuments of Greece, as well as the religious and cultural wealth that identifies Thessaloniki, this study is an initial attempt to explore the data and the development potential of the incoming religious tourism in Thessaloniki. Furthermore, it focuses on the study of the significantly sized, emerging tourist markets of Russia and China, which formulate different expectations from organized tours to sites of religious and cultural interest of our country. The case study on the dynamics of the incoming religious tourism in Thessaloniki is approached from secondary and primary sources. Specifically, through the conduction of a primary qualitative field research via in-depth interviews, the study aims to identify the profile of tourists visiting Thessaloniki with religious motives, but also to reflect their views of the city as a religious tourism destination, as well as to explore the interactions, opportunities and development policies of the incoming religious tourism in the study area.